laion/Wikipedia-Exotic huggingface dataset:
Down the Highway (שיר)

"Down the Highway" הוא שיר של הזמר האמריקאי בוב דילן. השיר הוקלט ב-9 ביולי 1962 באולפן A, אולפני קולומביה בניו יורק, בהפקתו של ג'ון האמונד. השיר יצא לאור באלבום The Freewheelin' Bob Dylan ב-27 במאי 1963. זהו שיר אהבה בצורת בלוז 12 תיבות, שדילן סיפר לחברתו סוז רוטולו שהוא כתב עליה. דילן כתב לחברתו סוז רוטולו ביולי 1962, והזכיר כי "Down the Highway" היה אחד משני שירים בסשן הקלטות שנערך לאחרונה והתייחס אליה. רוטולו למדה בפרוג'ה, איטליה, לאחר שעזבה ביוני והשיר מכיל את השורות "My baby took my heart from me / She packed it all up in a suitcase / Lord, she took it away to Italy, Italy". השיר הוא בלוז 12 תיבות, שייתכן שנכתב בהשראת עבודתם של רוברט ג'ונסון וביג ג'ו ויליאמס. "Down the Highway" הוקלט בטייק אחד ב-9 ביולי 1962 באולפן A, אולפני קולומביה בניו יורק, בהפקתו של ג'ון האמונד, במהלך סשן ההקלטות השלישי לאלבומו השני של דילן, The Freewheelin' Bob Dylan, שיצא לאור ב-27 במאי 1963. בשלב מסוים בין אוקטובר 1962 לינואר 1963, דילן הקליט גרסה של השיר עבור מגזין ברודסייד. גרסת מונו של רצועת האלבום יצאה בשנת 2010 באלבום The Original Mono Recordings. המבקר פול ויליאמס אמר שמתוך שישה "שירי אהבה כאלה או אחרים" שהוקלטו על ידי דילן ביולי 1962, שכולם מראים השפעת בלוז, "Down the Highway", שיר על בדידות, הוא היחיד מהם ש"מביע מצוקה אמיתית". אוליבר טרייגר שיבח את השירה ה"קתרטית" ואת "תבנית הגיטרה המדהימה של דילן" ברצועה. צ'יק אובר, שכתב ביקורת על בוב דילן עבור טמפה ביי טיימס, בחר את השיר כאחד משלושת הטובים ביותר באלבום. בהערות האלבום של בוב דילן, בנוגע לשיר "Down the Highway", דילן הסביר לנאט הנטוף: "מה שהפך את זמרי הבלוז האמיתיים לכל כך גדולים הוא שהם היו מסוגלים לציין את כל הבעיות שהיו להם; אבל באותו הזמן, הם עמדו מחוץ לבעיות ויכלו להסתכל עליהן. וכך הם ניצחו אותן". דילן מעולם לא ביצע את השיר בהופעה חיה. הווארד סונס קרא לביוגרפיה שכתב על דילן Down the Highway: the Life of Bob Dylan, על שם השיר. אנשי הצוות של ההקלטות מ-9 ביולי 1962 באולפן A, אולפני קולומביה בניו יורק. מוזיקאי בוב דילן - שירה, גיטרת קצב טכני ג'ון האמונד - הפקה ג'ורג' קנור, פיט דורייה - מהנדס מידע על היצירה "Down the Highway" באתר מיוזיק בריינז גרסאות נוספות ל"Down the Highway" באתר SecondHandSongs Philippe Margotin, Jean-Michel Guesdon, Bob Dylan, all the songs: the story behind every track, First edition, New York: Black Dog & Leventhal Publishers, 2015, עמ' 59, ISBN 978-1-57912-985-9 Down the Highway | The Official Bob Dylan Site, www.bobdylan.com Still On TheRoad 1962, www.bjorner.com Paul Williams, Bob Dylan: performing artist, 1960-1973 ; the early years, London: Omnibus, 2004, עמ' 55, ISBN 978-1-84449-095-0 Oliver Trager, Keys to the rain: the definitive Bob Dylan encyclopedia, 1 print, New York: Billboard Books, 2004, עמ' 163, ISBN 978-0-8230-7974-2 Ober, Chick, Vikki's voice in full bloom, Tampa Bay Times, 1964, עמ' 48 Hentoff, Nat (1963). The Freewheelin' Bob Dylan (Media notes). Bob Dylan. New York: Columbia Records. Clinton Heylin, Clinton Heylin, Revolution in the air: 1957-73, London: Constable, 2010, עמ' 103–105, ISBN 978-1-84901-296-6 Howard Sounes, Down the highway: the life of Bob Dylan, Revised and updated edition, New York: Grove Press, 2011, עמ' 386–387, ISBN 978-0-8021-4552-9
אלברידג' ג'רי לאפאם

אלברידג' ג'רי לאפאם (באנגלית: Elbridge Gerry Lapham‏; 18 באוקטובר 1814 – 8 בינואר 1890) היה פוליטיקאי רפובליקני שייצג את ניו יורק הן בבית הנבחרים של ארצות הברית בין השנים 1875–1881 והן בסנאט של ארצות הברית בין השנים 1881–1885. לפאם נולד ב-18 באוקטובר 1814 בפרמינגטון, ניו יורק, ולמד בבתי הספר הציבוריים ובאקדמיית קנדייגואה. הוא למד הנדסה אזרחית ומשפטים והתקבל ללשכת עורכי הדין ב-1844 ועסק בכך בקנדייגואה, ניו יורק. הוא היה ציר בוועידת החוקה של מדינת ניו יורק בשנים 1867–1868. הוא נבחר כרפובליקני לקונגרסים ה-44, ה-45, ה-46 וה-47, וכיהן בתפקידו מ-4 במרץ 1875 ועד 29 ביולי 1881, כאשר התפטר לאחר בחירתו לסנאט האמריקני. הוא היה אחד המנהלים שמונו על ידי בית הנבחרים בשנת 1876 לנהל את הליכי ההדחה נגד לשעבר מזכיר המלחמה לשעבר ויליאם וו. בלקנאפ. הוא נבחר כרפובליקני לסנאט של ארצות הברית ב-22 ביולי 1881, כדי למלא את התפקיד הפנוי שנגרם עקב התפטרותו של רוסקו קונקלינג וכיהן עד 4 במרץ 1885. הוא לא הועמד לבחירה מחדש. הוא היה יושב ראש ועדת הסנאט האמריקאי לדגים ודיג (הקונגרס ה-48). לאחר מכן הוא חידש את עריכת הדין בקנדייגואה. הוא מת ב"גלן גרי", באגם קנדייגואה, ב-8 בינואר 1890, ונקבר בבית הקברות וודלאון בקנדייגואה. לאפאם הוא בנם של השופט ג'ון לאפאם (1793–1860) ושל אשתו, זימרודה סמית' לאפאם (1793–1879). הוא צאצא של ג'ון לאפאם (1677–1734) ושל אשתו, מרי ראסל לאפאם (1683–1752). בני הדודים שלו כוללים את נייתן לאפאם, כריסטופר לויד וסוזן ב. אנתוני. ב-2 ביולי 1844, בקליפטון ספרינגס, ניו יורק, הוא נישא לג'יין פרנסס מקברייד (1825–1907). היו להם לפחות שמונה ילדים: שרלוט לאפאם (1845–1910) אלן פרנסס לפאם (1850–1926) בנג'מין פרנקלין לאפאם (1852–1907) צ'ארלס ברנרד לאפאם (1854–1901) הנרי וייג'ר לאפאם (1857–1938) ג'ואנה לואיז לאפאם (1860–1860) ג'ון ר. לאפאם (1862–1888) אלברידג' ג'רי לאפאם הבן (1866–1921) מדיה וקבצים בנושא אלברידג' ג'רי לאפאם בוויקישיתוף אלברידג' ג'רי לאפאם, באתר המדריך הביוגרפי של הקונגרס של ארצות הברית (באנגלית)
סיימון ג'ונסון

סיימון ה. ג'ונסון (באנגלית: Simon Johnson, נולד ב-16 בינואר 1963) הוא כלכלן בריטי-אמריקאי המכהן כפרופסור בבית הספר סלואן לניהול ב-MIT ועמית בכיר במכון פיטרסון לכלכלה בינלאומית. הוא מילא מגוון רחב של תפקידים אקדמיים והקשורים למדיניות, ובהם תפקיד שלפרופסור לכלכלה בבית הספר לעסקים על שם פיוקווא באוניברסיטת דיוק. ממרץ 2007 ועד סוף אוגוסט 2008, הוא היה הכלכלן הראשי של קרן המטבע הבינלאומית. בשנת 2024, זכו ג'ונסון, דרון אג'מולו וג'יימס א. רובינסון בפרס נובל לכלכלה על מחקריהם בנוגע לאופן שבו מוסדות כלכליים ושלטוניים משפיעים על צמיחה ושגשוג. התואר הראשון של ג'ונסון הוא מאוניברסיטת אוקספורד, והתואר השני מאוניברסיטת מנצ'סטר. הדוקטורט שלו הוא מהמכון הטכנולוגי של מסצ'וסטס ועוסק באינפלציה, תיווך ופעילות כלכלית. בנובמבר 2020 ג'ונסון מונה כיועץ לכניסתו של ג'ו ביידן לתפקיד הנשיאות, בכל הקשור למחלקת האוצר של ארצות הברית ולפדרל ריזרב. ג'ונסון הוא עמית מחקר בלשכה הלאומית למחקר כלכלי. מדיה וקבצים בנושא סיימון ג'ונסון בוויקישיתוף "Simon Johnson On Bank Bailout Plan". NPR.org. "Simon Johnson". PIIE. 2 במרץ 2016. {{cite web}}: (עזרה) LA Times, 29 November 1991, "Muscovites: Want Shares In Boeing For 44 ½?" "Simon Johnson's biography at MIT". "The Sveriges Riksbank Prize in Economic Sciences in Memory of Alfred Nobel 2024". NobelPrize.org. נבדק ב-2024-10-14. "Simon Johnson -- Biographical Information". www.imf.org. נבדק ב-2024-03-08. "Inflation, intermediation and economic activity". MIT library. "Agency Review Teams". President-Elect Joe Biden. נבדק ב-10 בנובמבר 2020. {{cite web}}: (עזרה)
ג'יימס א. רובינסון

ג'יימס אלן רובינסון (נולד ב-1960) הוא כלכלן ומדען פוליטי בריטי המכהן כפרופסור לחקר סכסוכים גלובליים בבית הספר האריס למדיניות ציבורית שבאוניברסיטת שיקגו. רובינסון לימד בעבר באוניברסיטת הרווארד (בשנים 2004–2015) וגם באוניברסיטת קליפורניה בברקלי, אוניברסיטת דרום קליפורניה ואוניברסיטת מלבורן. בשנת 2024, זכו רובינסון, דרון אג'מולו וסיימון ג'ונסון בפרס נובל לכלכלה על מחקריהם בנוגע לאופן שבו מוסדות כלכליים ושלטוניים משפיעים על צמיחה ושגשוג. מדיה וקבצים בנושא ג'יימס א. רובינסון בוויקישיתוף "James Robinson Named Faculty Director of The Pearson Institute". UChicago News. 2016-06-02. נבדק ב-2019-12-23. "James Robinson | Harris Public Policy". harris.uchicago.edu. נבדק ב-2018-02-02. ערך זה הוא קצרמר בנושא כלכלה ובנושא בריטים. אתם מוזמנים לתרום לוויקיפדיה ולהרחיב אותו.
פול לנדס

פול לנדס (נולד ב-1971) הוא עורך דין ישראלי המכהן כראש המטה הלאומי ללוחמה כלכלית בטרור. קודם לכן כיהן כראש הרשות לאיסור הלבנת הון ומימון טרור. לנדס בעל תואר ראשון ושני במשפטים (1999) מהאוניברסיטה העברית בירושלים ובעל תואר שני במשפטים עם התמחות במשפט מסחרי מהאוניברסיטה העברית. הוא שימש שותף במשרד עורכי דין יהודה רוה ושות' ושימש יועץ משפטי בחברת דרך ארץ. בינואר 2007 מונה ליועץ משפטי של הרשות לאיסור הלבנת הון ומימון טרור. בתפקידו זה שימש ליו"ר הועדה האופרטיבית של Egmont Group וכמעריך בינלאומי בארגון Moneyval. בדצמבר 2009 מונה לראש הרשות בפועל ובאוגוסט 2010 אישרה הממשלה את מינויו לראש הרשות, תפקיד בו כיהן עד יולי 2015. לנדס כיהן כסגנו של אודי לוי ביחידת צלצל במשרד ראש הממשלה, שעסקה במלחמה כלכלית בארגוני טרור ובמדינות שמעניקות חסות לטרור. ב-2017 מונה לראש היחידה וב-2018 הועברו תחומי אחריותה תחת משרד הביטחון ולנדס מונה לעמוד בראש המטה הלאומי ללוחמה כלכלית בטרור. לנדס נשוי לתת-ניצב שלומית לנדס, ראש חטיבת החקירות במשטרת ישראל. איתי הר אור, אושר מינוי הקבע: פול לנדס מונה ליו"ר רשות איסור הלבנת הון, באתר כלכליסט, 8 באוגוסט 2010 חן מענית, ‏תקופת לנדס: קפיצת מדרגה במלחמה בהלבנות הון, באתר גלובס, 19 באוגוסט 2015 אסף גלעד, ‏לאן נעלמה יחידת הקומנדו היוקרתית של המוסד שנלחמה כלכלית בחמאס?, באתר גלובס, 22 בדצמבר 2023 שר הביטחון הקים מטה לאומי ללוחמה כלכלית בטרור, אתר משרד הביטחון 4 ביולי 2018
NVLM

NVLM היא משפחת מודלי שפה גדולים (LLM) המפותחים על ידי חברת אנבידיה ומשוחררים כקוד פתוח. מודל השפה NVLM-D-72B המרמז על כך שיש לו 72 מיליארד פרמטרים, או NVLM 1.0, שוחרר בספטמבר 2023, ומתחרה עם המודלים המקבילים לו GPT-4o, LLaMA 3.1, וקלוד 3.5. הוא מוגדר כ"מולטי-מודל" (multimodal) ויכול לקבל כקלט הן טקסט והן תמונות או וידאו. NVLM כולל בנצ'מרק מול מודלים מתחרים, באתר Hugging Face Nvidia JUST Changed the AI Game - Unveiling the AI That Kills ChatGPT!, יוטיוב ערך זה הוא קצרמר בנושא שפות ובנושא מחשבים. אתם מוזמנים לתרום לוויקיפדיה ולהרחיב אותו.
פטרסברג (סיבנגבירג')

 פטרסברג, נקרא בעבר סטרומברג, הוא הר ברכס הרי זיבנגבירגה ליד בון, שבגרמניה. ההר משקיף על הערים Königswinter, על גדתו הימנית של נהר הריין, והעיר בון שבצד הנגדי. כיום נמצא בפסגתו מלון פטרסברג, המשמש כבית הארחה של הרפובליקה הפדרלית של גרמניה . נמצאו עדויות לכך שבני אדם חיו על הפטרסברג כבר בשנת 3,500 לפני הספירה. במקום נמצא קיר בצורת טבעת שנבנה ב-1,000 לפני הספירה לערך. בשנת 1189, בהוראת הארכיבישוף של קלן, פיליפ פון היינברג, השתלטו נזירים ציסטרציאנים ממנזר הימרוד על מנזר נטוש שנבנה על ידי אוגוסטינים. בשנת 1202 נבנה מנזר הייסטרבאך החדש בפטרסטאל שהוא העמק למרגלות פטרסברג. ההר, שנקרא בשם סטרומברג (כפי שתועד ב-1142), קיבל את שמו הנוכחי לאחר שקפלה המוקדשת לפטרוס הקדוש הוקמה בפסגתו ב-1764. בשנת 1834 נמכר השטח לסוחר יוסף לודוויג מרטנס ואשתו סיביל מרטנס, שנודעה בשם Rheingräfin ("רוזנת הריין") בנתה עליו מעון קיץ. בסוף המאה ה-19 האחים נלס מהעיר קלן קנו את השטח וב-1892 פתחו שם את מלון פטרסברג, יחד עם ה- Petersbergbahn, רכבי גלגלי שיניים שקישרה אותו לעיר קוניגסוינטר. בשנת 1912 קנה פרדיננד מולהנס את הנכס והמלון הוסב לספא. בשנות ה-30 של המאה הקודמת נבנו במקום טרסות המשקיפות על הריין וכביש גישה חדש. הרכבת הפסיקה פעולתה בשנת 1958. לאחר מלחמת העולם השנייה, המלון שימש כמפקדה של הנציגות העליונה של בעלות הברית בגרמניה, וכבית הארחה של ממשלת גרמניה הפדרלית. מנהיגים רבים בעולם שהו שם במהלך ביקורים רשמיים בגרמניה. קפלה המוקדשת לפטרוס הקדוש נוף מפטרסברג לכיוון עמק הריין
ג'ון אוטאקה

איסמאעילי הגביע המצרי: 1999/2000 א-סד גביע האלופות למועדונים ערבים: 2001 פורטסמות' גביע ה-FA: 2007/2008 מונפלייה ליגת העל הצרפתית: 2011/2012 אישיים מלך שערי ליגת העל המצרית: 1999/2000 ג'ון אוטאקה, באתר Transfermarkt ג'ון אוטאקה, באתר Fussballdaten.de (בגרמנית) ג'ון אוטאקה, באתר Soccerway ג'ון אוטאקה, באתר BDFutbol ג'ון אוטאקה, באתר WorldFootball.net ג'ון אוטאקה, באתר National Football Teams ג'ון אוטאקה, באתר FootballDatabase.eu
קיאן בולגר

סאות'אנד יונייטד פלייאוף הפוטבול ליג השנייה: 2015 לינקולן סיטי הפוטבול ליג השנייה: 2018/2019 לרן ליגת העל הצפון אירית: 2022/2023, 2023/2024 מגן מחוז אנטרים: 2021/2022, 2022/2023, 2023/2024 מגן הקהילה הצפון אירי: 2024 אישיים נבחרת העונה בליגת העל הצפון אירית: 2022/2023, 2023/2024 שחקן העונה של פליטווד טאון: 2016/2017 קיאן בולגר, באתר Transfermarkt קיאן בולגר, באתר Soccerway קיאן בולגר, באתר FootballDatabase.eu
איירה האריס

איירה האריס (באנגלית: Ira Harris; 31 במאי 1802 – 2 בדצמבר 1875) היה משפטן וסנאטור אמריקאי מניו יורק. הוא גם היה חבר של אברהם לינקולן. איירה האריס נולד בצ'ארלסטון, ניו יורק ב-31 במאי 1802. הוא גדל בחווה, וסיים את לימודיו ביוניון קולג' ב-1824. לאחר מכן למד משפטים באולבני ובשנת 1827 התקבל ללשכת עורכי הדין. הוא היה חבר ויגי / אנטי-רנט באספת מדינת ניו יורק בשנים 1845 ו-1846. הוא היה ציר בוועידת החוקה של מדינת ניו יורק משנת 1846 וחבר בסנאט של מדינת ניו יורק ב-1847. הוא היה שופט של בית המשפט העליון בניו יורק מ-1847 עד 1859 והיה שופט של בית המשפט לערעורים בניו יורק בשנים 1850 ו-1858. בפברואר 1861, האריס נבחר לסנאטור אמריקאי מניו יורק להחליף את ויליאם ה. סיוארד שלא ביקש להיבחר מחדש, אך ימונה למזכיר המדינה האמריקני על ידי אברהם לינקולן. בסנאט האמריקני כיהן האריס בוועדות ליחסי חוץ, ברשות השופטת ובוועדה המשותפת הנבחרה למדינות הדרום. למרות שתמך בעיקר בממשל, לא חשש להביע את התנגדותו לכל הצעדים, פופולריים ככל שיהיו אז, שלא נראו לו חכמים ולא צודקים. הוא ביקר את לינקולן בבית הלבן לעיתים קרובות ופיתח עמו ידידות. הוא גם היה חבר טוב של קודמו בסנאט, ויליאם ה. סיוארד. בנו ויליאם המילטון האריס (1838–1895) היה לוטננט קולונל במחלקת החימוש של צבא ארצות הברית. בתו קלרה האריס ובנו החורג/חתנו לעתיד הנרי ראת'בון היו האורחים של בני הזוג לינקולן בתיאטרון פורד ב-14 באפריל 1865, כאשר הנשיא נורה ונהרג על ידי ג'ון וילקס בות'. בות' דקר את ראת'בון בזרועו כשניסה למנוע מהמתנקש להימלט. קלרה והנרי נישאו ב-1867, אך היו גם אחים חורגים – האריס התחתן בשנית עם פאולין ראת'בון, אמו של הנרי. השופט האריס היה, במשך יותר מעשרים שנה, פרופסור לשוויון, משפט ופרקטיקה בבית הספר למשפטים של אולבני, ובמהלך כהונתו בסנאט נשא קורס הרצאות בבית הספר למשפטים של אוניברסיטת קולומביה (כיום אוניברסיטת ג'ורג' וושינגטון), וושינגטון די. סי. בסנאט, הוא גם כיהן בוועדה המשותפת לבנייה מחדש אשר ניסחה את התיקון ה-14 לחוקת ארצות הברית. איירה האריס מת באולבני, ניו יורק ב-2 בדצמבר 1875. הוא נקבר בבית הקברות הכפרי באולבני עם אשתו הראשונה, קלריסה. מדיה וקבצים בנושא איירה האריס בוויקישיתוף איירה האריס, באתר המדריך הביוגרפי של הקונגרס של ארצות הברית (באנגלית)
גלוקנשפיל

גלוקנשפיל (בעברית: פַּעֲמוֹנָה, בגרמנית: Glockenspiel, ובתרגום חופשי: מערכת פעמונים) הוא כלי נגינה ממשפחת כלי ההקשה בעל צליל נקי דמוי צלצול פעמון. הגלוקנשפיל הוא סוג של מטאלופון. בתזמורת מוכרים שני סוגי גלוקנשפיל: סוג אחד שמנגנים בו בשני פטישוני עץ (בעלי ראש עור או לבד) וסוג אחר שמחובר למקלדת הדומה למקלדת פסנתר. הסוג הראשון דומה לקסילופון בכך שגם הוא מורכב ממוטות באורך מסוים (המכוונים להשמיע צליל כשמקישים עליהם) בסידור דומה לזה של פסנתר. בקסילופון המוטות עשויים עץ, בעוד שבגלוקנשפיל המוטות עשויים ממתכת. הגלוקנשפיל קטן יותר ומשמיע צליל גבוה יותר. כאשר הוא מנוגן בתזמורת צועדת משתמשים לעיתים במנשא נייד שבו המוטות מסודרים בצורה אנכית. כאשר משתמשים בכלי בתזמורת בדרך כלל מונחים המוטות בצורה אופקית. מנעד הגלוקנשפיל מוגבל, והוא מנגן רק צלילים גבוהים, ובדרך כלל מכיל שתיים וחצי אוקטבות עד שלוש. בפרטיטורה מופיעים התווים לגלוקנשפיל בשתי אוקטבות נמוך יותר מאשר בפועל. גאורג פרידריך הנדל כתב לגלוקנשפיל בכמה מן האורטוריות שלו (בין השאר בשאול וב-L'Allegro, il Penseroso ed il Moderato). מוצרט השתמש בגלוקנשפיל באופרה "חליל הקסם". בשני המקרים מדובר בכלי המקלדת. בביצועים שאינם בכלי התקופה מחליפים לרוב את הגלוקנשפיל בצ'לסטה. במוזיקה מודרנית יותר הגלוקנשפיל מנגן בשיר "No Surprises" באלבום "OK Computer" של להקת "רדיוהד" ובשיר "Redbone" באלבום "Awaken, My Love!" של הראפר צ'ילדיש גמבינו. כמו כן בשנת 1975 זכה השיר Ding a Dong בייצוג הולנד בתחרות האירוויזיון, בשיר זה קטע המעבר המוביל מנוגן בגלוקנשפיל. קסילופון מרימבה ויברפון קריון גלוקנשפיל, באתר אנציקלופדיה בריטניקה (באנגלית) פַּעֲמוֹנָה במילון מוזיקה (תשט"ו), באתר האקדמיה ללשון העברית
ג'יימס רובינסון

האם התכוונתם ל... ג'יימס רובינסון (כדורסלן, 1970) - כדורסלן אמריקאי ג'יימס רובינסון (כדורסלן, 1994) - כדורסלן אמריקאי ג'יימס רובינסון (כותב) - כותב ספרי קומיקס ותסריטאי בריטי ג'יימס א. רובינסון - כלכלן בריטי ג'יימס הארווי רובינסון - היסטוריון אמריקאי ג'יימס פישר רובינסון - פוליטיקאי אמריקאי, מושל קנטקי ראו גם רובינסון
הגביע האסטוני

הגביע האסטוני בכדורגל (באסטונית: Eesti Karikas) הוא טורניר כדורגל הנערך מדי שנה בידי התאחדות הכדורגל האסטונית ובו לוקחים חלק מועדוני כדורגל מאסטוניה. כל המועדונים המשחקים בליגת העל האסטונית ובליג השנייה האסטונית מתחרים. כמו כן חלק מהליגות הנמוכות יותר. הטורניר נערך תחת שיטת "נוק-אאוט". בכל השלבים שהתחרות הקבוצות משחקות ביניהן שני משחקים (בית וחוץ) משחק הגמר נערך כמשחק בודד. הקבוצה שזוכה בגביע מתמודדת בעונה שלאחר מכן בסופר קאפ האסטוני מול זוכת אליפות אסטוניה. ערך מורחב – הגביע הסובייטי משחקי הגביע הלאומיים בכדורגל ברפובליקה הסובייטית הסוציאליסטית האסטונית, החלו למעשה מ-1946, עוד בתקופה שבה שלטה ברית המועצות בשטחה של אסטוניה, ובה השתתפו כלל מועדוני הכדורגל האסטונים. ב-1991 עם התפרקותה של ברית המועצות, הוקמה מדינת אסטוניה והתחרות הראשונה תחת התאחדות הכדורגל האסטונית הייתה ב-1991. גביע זה מתועד ומוכר על ידי ההתאחדות האסטונית כיום גביע זה לא מתועד ולא מוכר על ידי ההתאחדות האסטונית כיום. גביע זה לא מתועד ולא מוכר על ידי ההתאחדות האסטונית כיום. קבוצות אשר זכו בדאבל (בליגת העל האסטונית הסובייטית) באותה העונה מסומנות בכתב מודגש. קבוצות אשר זכו בדאבל (בליגת העל האסטונית) באותה העונה מסומנות בכתב מודגש. תוצאות גמר הגביע האסטוני באתר rsssf
הנרי פוסטר

הנרי אלן פוסטר (באנגלית: Henry Allen Foster‏; 7 במאי 1800 – 11 במאי 1889) היה עורך דין ופוליטיקאי אמריקאי מניו יורק. הוא כיהן קדנציה אחת בבית הנבחרים של ארצות הברית בין השנים 1837–1839 והיה לזמן קצר סנאטור של ארצות הברית בין השנים 1844–1845. פוסטר נולד ב-7 במאי 1800 בהרטפורד, קונטיקט, ומשפחתו עברה לקזנוביה, ניו יורק כשהיה ילד. הוא התקבל ללשכת עורכי הדין בשנת 1822, והחל לעסוק בכך ברומא, ניו יורק. הוא היה שופט לצוואות של מחוז אונידה בין השנים 1827 ל-1831, ובין 1835 ל-1839, ומפקח העיר רומא בין השנים 1829 ל-1830, ובין 1833 ל-1834. הוא היה חבר בסנאט של מדינת ניו יורק בין השנים 1831 ל-1834, ובין 1841 ל-1844, וכיהן במושבים ה-54, 55, 56, 57, 64, 65, 66 וה-67 של בית המחוקקים. פוסטר נבחר כדמוקרט לקונגרס ה-25 של ארצות הברית, כשהוא מכהן בתפקידו מ-4 במרץ 1837 ועד 3 במרץ 1839. לאחר מכן, הוא חידש את עריכת הדין ברומא, ניו יורק. הוא מונה כדמוקרט בסנאט של ארצות הברית כדי למלא את התפקיד שהתפנה עקב התפטרותו של סילאס רייט, וכיהן מ-30 בנובמבר 1844 עד 27 בינואר 1845, אז נבחר יורש על ידי בית המחוקקים של המדינה. הוא היה שופט של בית המשפט העליון בניו יורק בין השנים 1864 עד 1871, והיה שופט של בית המשפט לערעורים בניו יורק ב-1870. מאוחר יותר הוא היה נשיא מועצת הנאמנים של מכללת המילטון וסגן נשיא האגודה האמריקאית לקולוניזציה. הוא מת ב-11 במאי 1899, ונקבר בבית הקברות של רומא, ניו יורק. הנרי פוסטר, באתר המדריך הביוגרפי של הקונגרס של ארצות הברית (באנגלית)
קרב בלידא

קרב בלידא התחולל בכפר השיעי בלידא בין 1 ל-14 באוקטובר 2024, כאשר כוח גדוד 8207 של צה"ל נלחם בכוח רדואן בכפר, כחלק מהתמרון הקרקעי בלבנון במלחמת חרבות ברזל. ב-7 באוקטובר 2023 יצאו מספר ארגוני טרור מרצועת עזה, בהובלת גדודי עז א-דין אל-קסאם של חמאס, למתקפת פתע על ישראל שכללה מעשי טבח המוני ופשעים נגד האנושות, שבה נרצחו 1,145 ישראלים ואזרחים זרים. בתגובה פתחה ישראל במלחמת חרבות ברזל. כבר למחרת הצטרף ארגון הטרור חזבאללה למערכה והחל בירי תלול-מסלול על ישראל מלבנון, על מנת לרתק כוחות גדולים של צה"ל לצפון, ולהפעיל לחץ על ישראל לסיום המערכה על ידי עקירת עשרות אלפי תושבי קו העימות מבתיהם. במשך חודשים התרכזה ישראל בלחימה בעזה נגד חמאס, ובמהלך ספטמבר 2024 העבירה את עיקר המאמצים צפונה. בספטמבר 2024 פתח צה"ל במבצע חיצי הצפון שכלל שורת סיכולים ממוקדים שבהם נהרגו רוב בכירי חזבאללה – בהם ראש הארגון חסן נסראללה שחוסל במבצע סדר חדש, ומפקדי הזרוע הצבאית אבראהים עקיל ועלי כרכי. לצד הסיכולים הממוקדים תקף חיל האוויר הישראלי באופן עצים אלפי מטרות והשמיד תשתיות טרור רבות של חזבאללה בכל רחבי לבנון לרבות רובע הדאחייה בביירות. המטרות שהותקפו כוללות מאות משגרי רקטות עם אלפי קני שיגור, מחסני תחמושת, מפקדות תת-קרקעיות ונשק אסטרטגי שכלל טילים ארוכי-טווח, טילי שיוט, טילים נגד ספינות, טילי קרקע-אוויר ועוד. בתקיפות הושמדו אלפי רקטות ונהרגו מאות מחבלי חזבאללה, והארגון ספג מכה קשה. בנוסף, מתחילת המלחמה ביצע צה"ל עשרות פשיטות קומנדו חשאיות בכפרים שליד הגבול על מנת לאסוף מודיעין, לסכל תשתיות טרור ולהכין את הקרקע לתמרון צבאי. ב-30 בספטמבר 2024 פתח צה"ל בהובלת פיקוד הצפון בתמרון קרקעי בלבנון במטרה להחזיר את התושבים לצפון בבטחה. ב-1 באוקטובר כוחות של מספר גדודים התחילו בתמרון בתוך הכפר, בכפר הם נלחמו בכוח רדואן. ב-5 באוקטובר תמונות לווין פורסמו שהראו כמעט חצי מהכפר הרוס עקב הלחימה בכפר. ב-8 באוקטובר כוח גדוד 8207 נכנס אל הכפר לעזור לגדודים שפעלו בכפר לאחר שהיה צורך להעביר גדודים לכפרים אחרים. בכפר הכוחות פעלו בליווי כוחות ארטילריים של עוצבת 'התקומה' (213) וכוחות נוספים, בכדי לחשוף תשתיות אויב ולהשמידן. ב-13 באוקטובר נפצעו מספר חיילים בקרב בצפון הכפר. ב-14 באוקטובר גדוד 8207 פרסם בבוקר סרטון של חורבות הכפר, לאחר הסרטון נאמר כי רוב הכפר נחרב וצה"ל התחיל לבנות בכפר בסיסים צבאיים זמניים. לאחר הקרב צה"ל התחיל בבנייה של בסיסים צבאיים בכפר, בנוסף ב-10 באוגוסט כוחות התחילו להתקדם לכיוון מוחייביב, שם התחילו קרבות ולאחר סיום הקרב בבלידא נשלחו חיילים לכיוון מוחייביב. אבי שרף, התמרון בלבנון: צילומי לוויין חושפים את הנזק בכפרים הצמודים לגבול ישראל, באתר הארץ, 10 באוקטובר 2024 אוגדה 146 החלה בפעילות קרקעית ממוקדת בדרום לבנון, באתר צה"ל, 8 באוקטובר 2024 The Islamic Resistance in #Lebanon announced that its fighters successfully repelled an attempted infiltration by Israeli forces in the Kanaan Heights near the town of Blida at 10:00 am today. חורבות בלידא דרום לבנון. גדוד 8207 / תיעוד Hezbollah targets Israeli troops advancing between Meiss El Jabal and Mhaibib in South Lebanon, LBCIV7 (באנגלית)
קרב יארון

קרב יארון התחולל בכפר השיעי יארון בדרום לבנון בין 1 ל-5 באוקטובר, הקרב היה בין כוח צה"ל וכוח רדואן ואמל. קרב זה בוצע כחלק מהתמרון בלבנון במלחמת חרבות ברזל, לפי ערוצי חדשות הוא הקרב הכי הרסני לחזבאללה. ב-1 באוקטובר כוחות צה"ל נכנסו אל הכפר עם תחילת התמרון הקרקעי, במהלך היום צה"ל חיסל במרחב כמעט 100 מחבלים של אמל וחזבאללה. בסוף היום המחבלים עברו צפונה וצה"ל השתלט על הכפר. בין 2 ל-5 באוקטובר צה"ל שיטח את הכפר, הרס את המסגד הראשי, השמיד את תשתיות הכפר והמרחבים הסמוכים, צילומי לוויין עדכניים של חברת Planet Labs הראו כי יותר מ-60% מהכפר שוטח על ידי צה"ל. סיכום ביניים של פעילות כוחות צה"ל בתמרון הקרקעית בדרום לבנון - לפי כפרים: התמרון בלבנון: צילומי לוויין חושפים את הנזק בכפרים הצמודים לגבול ישראל ynet (2024-10-10). ""צה"ל שיטח שני כפרים תוך שבוע": תיעוד מהלוויין של הנזקים וההרס בדרום לבנון". Ynet. נבדק ב-2024-10-14.
גיורגי קוצ'ורשווילי

גיורגי קוצ'ורשווילי, באתר Transfermarkt גיורגי קוצ'ורשווילי, באתר Soccerway גיורגי קוצ'ורשווילי, באתר BDFutbol גיורגי קוצ'ורשווילי, באתר WorldFootball.net גיורגי קוצ'ורשווילי, באתר National Football Teams גיורגי קוצ'ורשווילי, באתר FootballDatabase.eu
קומודור אוויר

קומודור אוויר (באנגלית: Air Commodore; בקיצור: Air Cdre או Air Cmde; סימול נאט"ו: OF-6) היא דרגת קצונה בכירה בחיל האוויר המלכותי (RAF). קומודור אוויר היא דרגת כוכב אחד והיא מקבילה לדרגת בריגדיר/בריגדיר גנרל בצבא הבריטי ובחיל הנחתים המלכותי (RM) או לדרגת קומודור בצי המלכותי הבריטי (RN). קומודור אוויר היא דרגה בכירה מדרגת מפקד להק וזוטרה לדרגת תת מרשל אוויר. הדרגה משמשת גם את חילות האוויר של מדינות רבות בעלות השפעה בריטית היסטורית. הדרגה המקבילה בחיל העזר האווירי לנשים (WAAF), חיל האוויר המלכותי לנשים (WRAF) (עד 1968) ובשירות האחיות המלכותי של חיל האוויר המלכותי של הנסיכה מרי (PMRAFNS) (עד 1980) הייתה "מפקד אוויר". חיל האוויר המלכותי האוסטרלי חיל האוויר המלכותי של ניו זילנד חיל האוויר של ארצות הברית חיל האוויר הפקיסטני חיל האוויר של נמיביה חיל האוייר הניגרי המשמר האווירי של טרינידד וטובגו חיל האוויר של גאנה מדיה וקבצים בנושא קומודור אוויר בוויקישיתוף
מפקד להק

מפקד להק (באנגלית: Group captain; בקיצור: Gp Capt או G/C; סימול נאט"ו: OF-5) היא דרגת קצונה בכירה בחיל האוויר המלכותי (RAF). מפקד להק מקבילה לדרגת קולונל בצבא הבריטי ובחיל הנחתים המלכותי (RM) או לדרגת קפטן בצי המלכותי הבריטי (RN). מפקד להק היא דרגה בכירה מדרגת מפקד כנף וזוטרה לדרגת קומודור אוויר. הדרגה משמשת גם את חילות האוויר של מדינות רבות בעלות השפעה בריטית היסטורית. הדרגה המקבילה בחיל העזר האווירי לנשים (WAAF), חיל האוויר האוסטרלי המסייע לנשים (WAAAF) חיל האוויר המלכותי לנשים (WRAF) (עד 1968) ובשירות האחיות המלכותי של חיל האוויר המלכותי של הנסיכה מרי (PMRAFNS) (עד 1980) הייתה "קצין קבוצה". חיל האוויר המלכותי האוסטרלי חיל האוויר המלכותי של ניו זילנד חיל האוויר של ארצות הברית חיל האוויר הפקיסטני חיל האוויר של נמיביה חיל האוייר הניגרי המשמר האווירי של טרינידד וטובגו חיל האוויר של גאנה מדיה וקבצים בנושא מפקד להק בוויקישיתוף   המזהה לא מולא ולא נמצא בוויקינתונים, נא למלא את הפרמטר.
האיחוד הדמוקרטי הבין-לאומי

האיחוד הדמוקרטי הבין-לאומי (בגרמנית: IDU – Internationale Demokratische Union; ידוע בתור האיגוד הדמוקרטי הבינלאומי עד ספטמבר 2023) הוא ברית בין-לאומית של מפלגות פוליטיות מהמרכז-ימין. המטה הראשי במינכן, גרמניה. ה-IDU מורכב מ-84 חברים מלאים ושותפים מ-65 מדינות. בראשה עומד סטיבן הרפר, ראש ממשלת קנדה לשעבר. יש לו שני ארגונים בין-לאומיים קשורים (האיחוד הבין-לאומי הצעיר הדמוקרטי ואיגוד הדמוקרטיה הבין-לאומית לנשים) ושישה ארגונים אזוריים קשורים ("איחוד המפלגות של אמריקה הלטינית", "האיחוד הדמוקרטי באסיה פסיפיק", "האיחוד הדמוקרטי הקאריבי", "האיחוד הדמוקרטי של אפריקה", מפלגת העם האירופית ו"השמרנים האירופיים ומפלגת הרפורמים"). מדיה וקבצים בנושא האיחוד הדמוקרטי הבין-לאומי בוויקישיתוף אתר האינטרנט הרשמי של האיחוד הדמוקרטי הבין-לאומי